stanford-oval/wikipedia huggingface dataset:
Bjarne Riis
Ura

Riis aloitti ammattilaisuransa vuonna 1986 Roland-tallissa, jatkoi seuraavana vuonna Lucas-joukkueessa ja 1988 Toshiba-tallissa ilman suurta menestystä. Vuosiksi 1989–1991 hän siirtyi Castorama-joukkueeseen, jossa toimi Laurent Fignonin apuajajana niin tasaisilla etapeilla kuin vuoristo-osuuksillakin. Riis auttoi Fignonia voittamaan vuoden 1989 Italian ympäriajon ja tanskalainen saavutti samassa kilpailussa ammattilaisuransa ensimmäisen voiton oltuaan paras yhdeksännellä etapilla.
Fignonin lopetettua Riis siirtyi Ceramiche Ariostea-talliin vuosiksi 1992–1993. Hän voitti 7. etapin Ranskan ympäriajossa 1993, sijoittui kokonaiskilpailussa viidenneksi ja kantoi päivän Maillot à pois -paitaa parhaana mäkimiehenä. Aiemmin samana vuonna hän oli voittanut 7. etapin Giro d'Italiassa.
Vuodet 1994–1995 Riis kilpaili Gewiss-Ballan -joukkueessa. Vuoden 1994 Tour de Francessa hän kilpaili sairaana, mutta onnistui kuitenkin voittamaan 13. osuuden karkumatkan jälkeen – hän ajoi viimeiset 30 kilometriä soolona. Seuraavana vuonna Riis sijoittui Ranskan ympäriajon kokonaiskilpailussa kolmanneksi ollen ensimmäinen tanskalainen palkintokorokkeella. Vuonna 1995 hän voitti lisäksi Tanskan ympäriajon.
Vuoden 1996 alussa Riis siirtyi Telekom-talliin. Hän voitti Ranskan ympäriajon lyhennetyn 9. etapin ottaen 44 sekunnin eron Jan Ullrichiin. Riis voitti myös 16. etapin sekä kokonaiskilpailun minuutti ja 40 sekuntia ennen Ullrichia päättäen Miguel Indurainin viiden vuoden voittoputken.
Vuonna 1997 Riis voitti kevätklassikko Amstel Gold Racen upean esityksen jälkeen, ajamalla rankkasateessa pitkään yksin kärjessä. Ranskan ympäriajossa hän oli suosikki, mutta jäi seitsemänneksi – voiton vei nuorempi joukkuetoveri Jan Ullrich. Riis loukkaantui vuoden 1999 Sveitsin ympäriajossa ja joutui lopettamaan uransa seuraavana keväänä kyynärpää- ja polvivaivojen vuoksi.
Tallipäällikkönä

Riis oli alusta alkaen ollut tanskalaisen Home-Jack & Jones -pyöräilyjoukkueen toiminnassa mukana. Kun tallin ajaja Marc Streel sai kilpailukiellon dopingin vuoksi 1999, Home lopetti joukkueen sponsoroinnin ja Riis osti enemmistön tallista ryhtyen tallipäälliköksi. Vuosina 2001–2008 joukkueen päätukijana oli kalifornialainen tietotekniikka-alan yritys Computer Sciences Corporation (CSC). Vuosina 2009–2013 tallin pääsponsorina toimi Saxo Bank. Venäläinen liikemies Oleg Tinkov osti tallin Riisiltä loppuvuodesta 2013, ja talli tunnettiin nimellä Tinkoff lopettamiseensa, vuoteen 2016 saakka. Bjarne Riis oli eronnut tallista jo 2015.
Doping

Riisiin kohdistettiin hänen uransa aikana epäilyksiä dopingin käytöstä. Epäiltyjen korkeiden hematokriittiarvojensa vuoksi hän sai pilkkanimen Mr. 60%, joka vihjasi epäilyyn EPO-hormonin käytöstä. Riis ei jäänyt koskaan kiinni dopingista, mutta 25. toukokuuta 2007 hän kertoi käyttäneensä EPO:a vuosien 1993–1998 aikana. Aiemmin samalla viikolla viisi hänen tuolloista joukkuetoveriaan oli myöntänyt dopingin käytön.
Dopingtunnustuksensa jälkeen Riis menetti Ranskan ympäriajon voittonsa kilpailun järjestäjien ja kansainvälisen pyöräilyliiton UCIn vaatimuksesta. Kesällä 2008 ympäriajon voitto kuitenkin palautettiin hänelle. UCIn ja WADAn sääntöjen mukaan yli kymmenen vuotta vanhoista rikkomuksista ei voida enää rangaista.
Aiheesta muualla

Team CSC
Bjarne Riis vuoden 1996 Ranskan ympäriajon Hautacamin nousussa. Hänen perässään polkevat Miguel Indurain ja Richard Virenque (pallopaita).
Muodostelmaluistelun maailmanmestaruuskilpailut

Viisinkertainen muodostelmaluistelun maailmanmestari Marigold IceUnity, Suomi.
Viisi pronssia voittanut Haydenettes -joukkue, Yhdysvallat.
Muodostelmaluistelun maailmanmestaruuskilpailut ovat vuosittain Kansainvälisen luisteluliiton (ISU) alaisuudessa järjestettävät muodostelmaluistelun kilpailut, jotka järjestettiin ensimmäisen kerran vuonna 2000. Kilpailut on järjestetty kolmesti Suomessa: vuosina 2001, 2011 ja 2019.
ISU:n jäsenmaat saavat lähettää kilpailuihin yhden joukkueen edustamaan maataan. Poikkeuksena kuitenkin edellisen vuoden viisi parhaiten menestynyttä maata saavat lähettää kilpailuihin kaksi joukkuetta. Suomi, Ruotsi, Yhdysvallat ja Kanada ovat aina kilpailleet kahdella joukkueella. Saksa oli kilpailuissa kahdella joukkueella vuosina 2000–2005 sekä 2009 ja 2010 ja Venäjä vuosina 2006–2008 ja 2011–2013.
Tulokset > Mitalitaulukko

| 0 | 1 | 2 | 3 | 4 |
| --- | --- | --- | --- | --- |
Mitalit maittain

| Maa |  |  |  | Yht. |
|  Suomi | 9 | 12 | 8 | 29 |
|  Ruotsi | 6 | 5 | 1 | 12 |
|  Kanada | 4 | 4 | 6 | 14 |
|  Venäjä | 3 | 0 | 2 | 5 |
|  Yhdysvallat | 0 | 1 | 5 | 6 |
Mitalit joukkueittain

| Joukkue |  |  |  | Yht. |
|  Team Surprise | 6 | 5 | 1 | 12 |
|  Marigold IceUnity | 5 | 7 | 2 | 14 |
|  Helsinki Rockettes | 3 | 4 | 5 | 12 |
|  Team Paradise | 3 | 0 | 2 | 5 |
|  NEXXICE | 2 | 3 | 3 | 8 |
|  Team Unique | 1 | 1 | 1 | 3 |
|  Les Suprêmes | 1 | 0 | 1 | 2 |
|  black ice | 0 | 1 | 2 | 3 |
|  Miamin yliopisto | 0 | 1 | 0 | 1 |
|  Haydenettes | 0 | 0 | 5 | 5 |
Mértola

| Mértola |
| --- | --- |
 Mértolan kaupunkikuvaa
 lippu:  vaakuna
 Mértola Portugalin kartalla
Valtio:  Portugali
Alue:  Alentejo
Ala-alue:  Baixo Alentejo
Piiri:  Beja
Hallinto:  
 – Hallinnon tyyppi:  Kunta
 – Pormestari:  Mário Tomé
Pinta-ala:  
 – Kokonaispinta-ala:  1 293 km²
Väkiluku (2022):  6 214
 – Väestötiheys:  4,8 as./km²
 
 www.cm-mertola.pt 
Infobox OKVirheellinen NIMI-arvo: 
Mértola on Portugalin kunta Bejan piirissä Alentejon hallintoalueella. Sen pinta-ala on noin 1 293 neliökilometriä ja väkiluku 6 214 (vuonna 2022). Kunnan väestötiheys on siten 4,8 asukasta neliökilometrillä.
Mértolan pormestari on sosialistisen puolueen Mário Tomé. Kunnan juhlapäivä on 24. kesäkuuta.
Freguesiat

Alcaria Ruiva
Corte do Pinto
Espírito Santo
Mértola
Santana de Cambas
São João dos Caldeireiros
São Miguel do Pinheiro
São Pedro de Solis
São Sebastião dos Carros
Aiheesta muualla

Kuvia tai muita tiedostoja aiheesta Mértola Wikimedia Commonsissa
Viralliset sivut (portugaliksi)
Bejan piirin kunnat
Aljustrel
Almodôvar
Alvito
Barrancos
Beja
Castro Verde
Cuba
Ferreira do Alentejo
Mértola
Moura
Odemira
Ourique
Serpa
Vidigueira
Mestarietsivä Lurppa

| Mestarietsivä Lurppa> Droopy, Master Detective |
| --- | --- |
Tyyli:  Animaatio
Kestoaika:  22 min
Luoja(t):  Joseph Barbera
Pääosissa:  Don Messick Charles Adler
Alkuperämaa:   Yhdysvallat
Verkko:   FOX  Cartoon Network  Boomerang  Sub Juniori
Esitetty:  2. lokakuuta 1993 – 12. elokuuta 1994
Tuotanto
Tuotantoyhtiö(t):  Hanna-Barbera
Aiheesta muualla
IMDb 
Mestarietsivä Lurppa (engl. Droopy, Master Detective) on yhdysvaltalainen Hanna-Barbera-yhtiön tuottama animaatiosarja vuosina 1993–1994, joka kesti yhden tuotantokauden. Sarja oli Tom & Jerry Kids -animaation spin-off, jossa päähahmoina esiintyivät etsivä Droopy ja hänen poikansa Dripple.
Sarjassa esiintyviä hahmoja

Lurppa (Droopy)
Dripple
rouva Vavoom
McWolf
The Yolker
Lightning Bolt the Super Squirrel
Screwball Squirrel
Dweeble
Ääninäyttelijät

| 0 | 1 | 2 |
| --- | --- | --- |
|  Don Messick  | … |  Droopy   |
|  Charles Adler  | … |  Dripple, Screwball Squirrel/Lightning Bolt the Super Squirrel   |
|  Teresa Ganzel  | … |  rouva Vavoom   |
|  Frank Welker  | … |  McWolf   |
|  Pat Fraley  | … |  The Yolker   |
|  Joe Alaskey  | … |  sivuäänet   |
|  Patricia Alice Albrecht  | … |     |
|  William Callaway  | … |     |
|  Marsha Clark  | … |  sivuäänet   |
|  Danny Cooksey  | … |  sivuäänet   |
|  Jennifer Darling  | … |  sivuäänet   |
|  Mari Devon  | … |  sivuäänet   |
|  Angella Kaye  | … |  sivuäänet   |
|  Susan Silo  | … |  sivuäänet   |
|  Hal Smith  | … |  sivuäänet   |
Aiheesta muualla

tvguide.com
TV.com (Arkistoitu – Internet Archive)
Toonarific (Arkistoitu – Internet Archive)
Bulevardi (Helsinki)

Bulevardi vuonna 2019. Kuvassa keskellä kuuluisa Ekbergin kahvila.
Bulevardi (ruots. Bulevarden) on Helsingissä sijaitseva bulevardimainen puistokatu, joka alkaa Erottajalta ja päättyy Hietalahdentorin eteläpuolella Hietalahdenrantaan. Se sijaitsee suurimmaksi osaksi Kampin kaupunginosassa, läntisin osa on kuitenkin Kampin ja Punavuoren rajana. Kadun varrella sijaitsee ravintoloita, kahviloita, taidegallerioita ja muita erikoisliikkeitä sekä Aleksanterin teatteri ja Sinebrychoffin taidemuseo. Katu kulkee myös Vanhan kirkkopuiston ohi. Bulevardin tieluokka on paikallinen kokoojakatu.
Bulevardi on osa kaupunkikuvallisesti ja kulttuurihistoriallisesti arvokasta puistokatuakselia, joka jatkuu Erottajan kautta Esplanadeja pitkin Kauppatorille. Kadun puusto kostuu vanhoista lehmuksista ja nuoremmista vaahteroista. Katu on luokiteltu valtakunnallisesti merkittäväksi rakennetuksi kulttuuriympäristöksi, jota ympäröivät arkkitehtonisesti arvokkaat rakennukset.
Historia

Bulevardi perustettiin 1800-luvulla helpottamaan Hietalahden ja Eteläsataman välistä liikennettä. Se nimettiin ulkomaisten esikuvien mukaan. Kadun nimenä oli vuonna 1820 Boulevarden, ensimmäisinä suomenkielisinä niminä vuonna 1866 Lehtokatu ja Pulewardinkatu. Ruotsinkielisenä nimenä oli 1870-luvulta lähtien käytössä Boulevardsgatan ja seuraavalta vuosikymmeneltä suomenkielisenä nimenä Boulevardinkatu. Kadun nimiksi vahvistettiin vuonna 1909 Boulevardsgatan ja Bulevardinkatu, joista jälkimmäinen tuli käyttöön 1890-luvulla. Nykyiset nimiasut tulivat virallisiksi vuonna 1928.
Ensimmäiset talot Bulevardin varrelle rakennettiin 1820-luvun alkupuolella. Bulevardi sai nopeasti ”paremman väen” asuinalueen leiman. Arkkitehti Carl Ludvig Engel osti kadun varrelta kaksi tonttia, pystytti sinne asuintalonsa ja perusti puutarhan. 1870-luvulla alettiin purkaa vanhoja puutaloja ja korvaamaan niitä kerrostaloilla. 1900-luvulla monet asunnot muutettiin toimistotiloiksi.
Liikenne

Kadun ajoradalla on lähes täysin säilynyt 1800- ja 1900-lukujen vaihteessa asennettu nupukiveys. Kävelytiet ja pyöräväylät ovat pääosin asfaltoituja. Bulevardilla kulkevat raitiovaunulinjat 1 ja 3 Fredrikinkadulta Erottajalle ja linja 6 Eiranrannasta Erottajalle sekä bussilinja 22 Fredrikinkadulta Lauttasaaren Katajaharjuun.
Vuosina 1973–1989 Bulevardilla oli autoilukielto, kun katua kokeiltiin joukkoliikennekatuna. Kielto poistettiin, kun poliisilla ei ollut resursseja valvoa sitä. Ongelmana oli myös autoilun ja meluhaittojen kasvu Uudenmaankadulla. Vuodesta 1989 on peräisin edelleen voimassa oleva järjestely, jossa Bulevardilta ei pääse suoraan ajamaan Eteläesplanadille.
Poikkikadut idästä länteen

Yrjönkatu
Annankatu
Fredrikinkatu (yksisuuntainen, pois lukien polkupyörä- ja raitiovaunuliikennettä etelään (linja 3))
Albertinkatu (yksisuuntainen pohjoisesta)
Sinebrychoffinkatu (etelään, umpikuja)
Abrahaminkatu
Puistot ja huomattavat rakennukset idästä länteen

Bulevardin varrella on historiallisia ja huomattavia rakennuksia ja puistoja. Kadun itäpään rakennuskanta on muutamaa poikkeusta lukuun ottamatta noin sata vuotta vanhaa. Fredrikinkadun länsipuolella mukaan sekoittuu 1930-luvun funktionalismia edustavia asuintaloja sekä myös muutamia sotien jälkeen rakennettuja toimistotaloja, joista yksi rakennettiin suurpommituksissa tuhoutuneen rakennuksen paikalle. Bulevardin pohjoispuolella Annankadun ja Yrjönkadun välissä sijaitsee Vanha kirkkopuisto ja puistoa vastapäätä, osoitteessa Bulevardi 8, entinen Helsingin suomalaisen tyttökoulun rakennus. Annankadusta länteen Bulevardin eteläpuolella on Helsingin yliopiston tiloja.
Albertinkadun ja Bulevardin risteyksen pohjoispuolella sijaitsee Aleksanterin teatteri, josta edelleen länteen päin sijaitsee Metropolia Ammattikorkeakoulun toimintoja entisissä Teknillisen korkeakoulun tiloissa Hietalahdentorin itäpuolella. Kadun eteläpuolella Sinebrychoffinkadusta länteen sijaitsee kaksikerroksisessa rakennuksessa Sinebrychoffin taidemuseo ja vielä lännempänä entisiä Sinebrychoffin tehdasrakennuksia, jotka nykyisin ovat toimistokäytössä. Taidemuseon molemmilta puolilta on pääsy Sinebrychoffin puistoon.
Aiheesta muualla

Kuvia tai muita tiedostoja aiheesta Bulevardi (Helsinki) Wikimedia Commonsissa
Kampin kaupunginosa korttelit.fi-järjestelmässä (Arkistoitu – Internet Archive)
Punavuoren kaupunginosa korttelit.fi-järjestelmässä (Arkistoitu – Internet Archive)
Bulevardin rakennukset korttelit.fi-järjestelmässä (Arkistoitu – Internet Archive)
Bulevardi noin vuonna 1900.
NrII-raitiovaunu Bulevardilla kesällä 2019.
Bulevardin ja Erottajankadun kulmatalo (Bulevardi 2–4), jossa toimii hotelli Klaus K.
Bücker Bü 134

| Bücker Bü 134 |
| --- | --- |
 Bü 134 (D-EQPA)
Tyyppi:  urheilulentokone
Alkuperämaa:   Saksa
Valmistaja:  Bücker Flugzeugbau
Ensilento:  1936
Valmistusmäärä:  1 
Bücker Bü 134 oli saksalainen Bückerin valmistama yksimoottorinen kaksipaikkainen yläsiivellinen urheilulentokone. Konetyypin tuotanto jäi yhteen prototyyppiin, joka tuhoutui lopullisesti hangaarin tulipalossa 21. toukokuuta 1939.
Tekniset tiedot

Lähde:
Yleiset ominaisuudet
Miehistö: 2
Pituus: &&&&&&&&&&&&&&06.0200006,02 m
Kärkiväli: &&&&&&&&&&&&&&06.06000006,60 m
Korkeus: &&&&&&&&&&&&&&02.02000002,20 m
Siipipinta-ala: &&&&&&&&&&&&&012.&&&&0012,0 m²
CIFS

CIFS voi tarkoittaa jotain seuraavista:
Common Internet File System
Copenhagen Institute for Futures Studies
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CIFS”, voi hakea sivunnimihaulla, laajalla sivunnimihaulla tai tekstihaulla.
Mikael Hallbäck

| Mikael Hallbäck> Henkilötiedot |
| --- | --- |
Syntynyt: 27. toukokuuta 1976 (ikä 48) Kokkola, Suomi
Kansalaisuus:   Suomi
Jääkiekkoilija
Lempinimi:  Mikki
Pelipaikka:  Puolustaja
Maila:  Left
Pituus:  179 cm
Paino:  87 kg
Seura
Seura:  Vaasan Sport
Sarja:  Mestis
Pelinumero:  6
Pelaajaura
Pääsarjaura:  1992–2009
Aik. seurat:  Kokkolan Hermes (I-div.)
Mikael Hallbäck on entinen suomalainen jääkiekkoilija, joka edusti Mestiksessä pelaavaa Vaasan Sportia. Hallbäck aloitti pelaajauransa Kokkolan Hermeksessä josta hän siirtyi kaudeksi 1996−1997 pelaamaan Sportiin.
Hallbäck oli mukana nostamassa Sportia takaisin 1. divisioonaan kaudella 1997. Hallbäck on kauppatieteiden maisteri. Hallbäckillä oli Sportin kanssa sopimus vuoteen 2009 asti. Hän toimi Sportin varakapteenina. Hallbäck on kaikkien aikojen toiseksi eniten Mestis/1.divisioona -pelejä pelannut pelaaja. Hallbäck on pelannut myös SM-liigapelejä kun Sport kohtasi liigakarsinnoissa Ässät 4. huhtikuuta 2009.
Saavutukset

Mestiksen Mestaruus: 
 Vaasan Sport 2008-09
Mestiksen hopeaa: 
 Vaasan Sport 2004-05, 2005-06
Mestiksen pronssia: 
 Vaasan Sport 2006-07
Michael D. Roberts

| Michael D>  Roberts.Henkilötiedot |
| --- | --- |
Syntynyt: 25. joulukuuta 1947 (ikä 76)
Näyttelijä
Aktiivisena:  1974–
Merkittävät roolit:  Rooster (Baretta)
Aiheesta muualla
IMDb
Elonet
Michael D. Roberts (s. 25. joulukuuta 1947) on yhdysvaltalainen näyttelijä.
Robertsilla on laaja ura televisio- ja elokuva-alalla, ja hän on ollut mukana ainakin noin 60 eri televisio- tai elokuvatuotannossa. Hän esitti Roosteria tv-sarjassa Baretta. Hän on esiintynyt yksittäisissä jaksoissa monissa muissa tv-sarjoissa, kuten esimerkiksi Beverly Hills 90210, Frendit, Ihmemies MacGyver, Ritari Ässä, Harryn lakitupa, Kuuma piiri, Aikahyppy, Poliisipäällikkö Mannion, Eron lait, Enkelten kaupunki ja Seinfeld.
Elokuvia

Metsästäjä 1980
Psykopaatin jäljillä 1986
Sademies 1988
Tuli kintereillä 1988
Keskiyön uhrit 1991, tv-elokuva
Suorana kuolemansellistä 1992, tv-elokuva
Palkkamurhaajan paluu 1999
Panttivanki 2005
American dreamz 2006
Yksityiselämä

Roberts on naimisissa Pamela Freyn kanssa.[lähde? ]
Aiheesta muualla

Michael D. Roberts Internet Movie Databasessa. (englanniksi)
Michael Dooney

| Michael Dooney |
| --- | --- |
 Michael Dooney, New York Comic Con (October 16, 2011)
Henkilötiedot
Syntynyt: 21. lokakuuta  New Jersey
Kansalaisuus:  yhdysvaltalainen
Ammatti:  sarjakuvakäsikirjoittaja, sarjakuvapiirtäjä
Taiteilija
Ala:  sarjakuvat
Kuuluisimpia töitä:  Teenage Mutant Ninja Turtles
Michael Dooney (s. 21. lokakuuta New Jersey) on yhdysvaltalainen sarjakuvakäsikirjoittaja ja sarjakuvapiirtäjä, joka tunnetaan työstään Turtlesin parissa.
Ura

Dooney on työskennellyt Mirage Studiosille vuodesta 1986 lähtien, jolloin hänet palkattiin aluksi kansikuvien värittäjäksi. Samaan aikaan Dooney toimi kuvittajana First Comicsille. Miragelle hän loi sarjakuvat Gizmo ja Xenotech, sekä kirjoitti ja kuvitti 1980-luvun Turtles – mutanttikilpikonnat -televisiosarjaan pohjautuvaa Teenage Mutant Ninja Turtles Adventures -minisarjakuvaa, jonka kustansi Archie Comics.
Sarjakuvien ohella Dooney suunnittelee leluja.
Aiheesta muualla

Kuvia tai muita tiedostoja aiheesta Michael Dooney Wikimedia Commonsissa
Méthana

| Méthana> Μέθανα |
| --- | --- |
 Méthanan niemi.
  Méthana 
Sijainti:  37°36′28″N, 23°21′58″E
Merialue:  Egeanmeri
Vesialue:  Saroninlahti
Valtio
Valtio:  Kreikka
Alue:  Attika
Alueyksikkö:  Saaret
Kunta:  Troizinía-Méthana
Méthana (kreik. Μέθανα) on tuliperäinen niemi Peloponnesoksen niemimaan koillisosassa Kreikassa. Se työntyy Saroninlahteen Egeanmeren länsiosassa.
Maantiede

Méthana on alun perin merestä noussut tulivuori, joka on niin kutsutun helleenisen kaaren läntisimpiä tulivuoria. Niemellä on yhteensä 32 kraatteria. Tuliperäisyys näkyy myös niemen muodossa, vulkaanisessa maaperässä ja rannoissa sekä alueen kuumissa lähteissä. Méthana on pyöreähkö ja sen halkaisija on noin yhdeksän kilometriä. Niemi yhdistyy muuhun Peloponnesokseen vain noin 200 metriä leveän kannaksen välityksellä. Kannas tunnetaan nimellä Stenó (”Kapea”).
Saarenkaltainen Méthana on perinteisesti luettu Attikan alueeseen kuuluvien saarten eli Argo-Saronisten saarten yhteyteen. Nykyisin se kuuluu hallinnollisesti Troizinía-Méthanan kuntaan Attikan alueen Saarten alueyksikössä. Aiemmin niemen alue muodosti Méthanan kunnan, joka on nykyisin yksi Troizinía-Méthanan kunnallisyksiköistä. Méthanan pääkylä on Méthanan kylä, josta käytetään myös nimiä Chóra ja Loutrópoli Methánon. Se tunnetaan kylpyläpaikkakuntana. Muita kyliä ovat muun muassa Megalochóri ja Vathý. Kylästä on laivayhteys Pireukseen sekä Argo-Saronisille saarille.
Méthanan kaakkoispuolella sijaitsee Póroksen saari, pohjoispuolella Agkístri ja koillispuolella Aígina. Niemen länsipuolisesta Saroninlahden osasta käytetään nimeä Epídavroksenlahti.
Historia

Méthana on syntynyt tertiäärikauden lopulla tai kvartäärikauden alussa. Tulivuoren viimeinen tunnettu purkaus tapahtui vuonna 258 eaa. Tapahtuma mainitaan Strabonin Geografiassa. Jonkinlaista tuliperäistä toimintaa tapahtui mahdollisesti vuonna 1922.
Méthana on ollut asuttu viimeistään neoliittisella kivikaudella. Mykeneläiseltä kaudelta niemeltä on löydetty asutus Ágios Konstantínoksen alueelta. Antiikin aikana niemellä sijaitsi Methanan kaupunki. Sen akropolis eli linnavuori, joka tunnetaan nykyisin nimellä Palaiókastro, sijaitsee lähellä Megalochórin kylää.
Aiheesta muualla

Kuvia tai muita tiedostoja aiheesta Méthana Wikimedia Commonsissa
Around Methana (Arkistoitu – Internet Archive). Niemen turistisivusto. (englanniksi)
Vulkaanista kiveä Kaméno Vounóssa.
Méthanan kylä.
Antiikin Methanan kaupungin akropolis Palaiókastron kukkulalla ja Vathýn kylä.
Mustajärvi (Jämsä, Hassi)

| Mustajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°46′24″N, 25°08′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Vaherjärveen 
Järvinumero:  14.226.1.005
Mittaustietoja
Pinnankorkeus:  127,9 m  
Pituus:  500 m  
Leveys:  160 m  
Rantaviiva:  1,096 km  
Pinta-ala:  4,868 ha  
Saaria:  ei saaria 
 fiMustajärvi 
Mustajärvi  on Keski-Suomessa Jämsässä Hassin kylän lähellä sijaitseva järvi.
Maantietoa

Järven pinta-ala on 4,9 hehtaaria, se on 500 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Kurujoen–Nytkymenjoen valuma-alueeseen (14.226) se kuuluu. Järven vedenpinnan korkeus on 127,9 metriä mpy.
Michael D. Levitt

Michael David Levitt (tunnetaan myös lempinimellä Dr. Fart) on yhdysvaltalainen gastroenterologi, jota pidetään eräänä maailman johtavista suolikaasujen tutkijoista. Hän on julkaissut alallaan yli 300 tieteellistä artikkelia.
Ura

Levitt väitteli lääketieteen tohtoriksi Minnesotan yliopistossa. Hän työskenteli opiskeluaikanaan myös Beth Israel Hospitalissa, Bostonissa, jossa hänen ohjaajanaan toimi muun muassa kuuluisa gastroenterologi Franz Ingelfinger. Ingelfinger suositteli nuorelle Levittille suolikaasujen tutkimusta, koska kukaan ei ollut vielä tutkinut aihealuetta tosissaan.
Hän liittyi Minnesotan yliopiston lääketieteelliseen tiedekuntaan 1971 ja hänet nimitettiin lääketieteen professoriksi 1975 samassa yliopistossa. Vuonna 1978 Levitt nimitettiin Minneapolis Veteran Affairs Medical Centerin tutkimusjohtajaksi.
Levittin tutkimus on keskittynyt gastroenterologiaan ja hän on julkaissut tai ollut kanssakirjoittajana yli 300 alansa tieteellisessä artikkelissa. Levitt on toiminut myös useiden lääketieteellisten julkaisujen toimituskunnissa, sekä American Pancreatic Associationin puheenjohtajana. Vierailuluennoitsijana Levitt on toiminut sekä sairaaloissa että yliopistoissa kotimaansa lisäksi muun muassa Australiassa, Ruotsissa, Britanniassa, Neuvostoliitossa, Saksassa, Espanjassa ja Alankomaissa.
Vaikutus

Levittin ryhmän tutkimus on vaikuttanut muun muassa paksusuolen tähystysmenetelmiin. Paksusuolen suolikaasut voivat olla herkästi syttyviä, minkä Levittin ryhmä aikanaan totesi. Hänen ryhmänsä kehitti nestehoidon, jolla potilas voi vapautua suolikaasuista ennen paksusuolen tähystystä, ja toimenpide tapahtuu turvallisesti. Levittin ryhmän suolikaasututkimukset ovat myös avaamassa uusia uria Colitis ulcerosan ja koliikin syiden tutkimukseen.
Tunnustuksia

Distinguished Achievement Award, American Gastroenterology Association, 1986
The Miles and Shirley Fiterman Foundation Joseph B. Kirsner Award for Distinguished Achievement of Clinical Research in Gastroenterology, 1998
The Janssen Award in Gastroenterology, 2000, elämäntyöstä ruuansulatuselimistön tutkimisessa.
CIH

CIH, myös Chernobyl tai Spacefiller-virus, oli yksi vahingollisimmista maailmalla liikkuneista tietokoneviruksista. Se aktivoitui ensimmäisen kerran vuonna 1999, ja se toimii sekä Windows 95- että Windows 98 -käyttöjärjestelmissä, mutta ei enää Windows NT -käyttöjärjestelmissä.
Tšernobylin ydinvoimalaonnettomuuden vuosipäivänä 26. huhtikuuta virus ylikirjoittaa ensimmäiset 2 048 sektoria eli megatavun kiintolevystä, eli MBR:n roskalla, kunnes kone kaatuu, eikä sitä saa enää käynnistettyä uudelleen ilman että käyttää ulkoisia MBR:n korjaustyökaluja (kuten vaikka fix-cih) ja kiintolevyn sisältö on mahdotonta lukea ilman ulkoisia työkaluja. CIHin toinen aktivoitumistapa on kirjoittaa tietynmallisten koneiden BIOSin flash-muistin päälle, jonka seurauksena tietokone ei enää käynnisty, jollei BIOS-piiriä vaihdeta uuteen.
Virus sinällään on leviämiskyvyiltään huono, koska se ei osaa käyttää verkkoyhteyksiä hyväkseen. CIH kirjoittaa kuitenkin itsensä tiedostoissa olevaan tyhjään tilaan, eikä tiedostojen perään kuten viruksilla yleensä ennen CIH-virusta oli tapana. CIH-virus oli näin ilmestyessään aikaansa edellä ja tuotti virustorjunnalle vaikeuksia.
Virus pääsi leviämään laajalle saastuneiden tiedostojen avulla. Sitä jaeltiin muun muassa Origin Systemsin sivustolta, eräällä sivustolla olleen SiN-pelin demon mukana, ainakin kolmen eurooppalaisen pelilehden kylkiäisenään toimittamien CD-levyjen mukana, Yamahan CD-ROM-asemien ohjelmistopäivityksen mukana ja eräiden IBM:n Aptiva-koneiden mukana.